cyanic-selkie/wikianc huggingface dataset:
Անդրեյ Ռադու
Ջենոա
2018 թվականի հունիսի 29-ին Ռադուն 1 տարվա վարձավճարով տեղափոխվեց Ջենոա ։ Մրցաշրջանի առաջին 4 խաղերում թիմի հիմնական դարպասապահը Ֆեդերիկո Մարկետին էր, սակայն դրանից հետո ռումինացին հաստատեց իր դիրքը Ջենոայի մեկնարկային կազմում։ Իր դեբյուտը ակումբի կազմում նշեց սեպտեմբերի 26-ին՝ Կիևոյի դեմ խաղում՝ այս խաղում պահելով իր դարպասը անառիկ ։ 2019 թվականի հունվարին ռումինացին ՈՒԵՖԱ-ի կողմից ընդգրկվեց Եվրոպայի 50 լավագույն երիտասարդ ֆուտբոլիստների ցանկում, որոնք իրենց առաջին մրցաշրջանն էին անցկացնում բարձրագույն մակարդակում ։ Թեև այս մրցաշրջանում Ջենոան 3 մարզիչ փոխեց, Ռադուն մնաց թիմի հիմնական դարպասապահը՝ անցկացնելով 33 հանդիպում և բաց թողելով 46 գնդակ ։
Միջազգային կարիերա
Ռադուն ներկայացրել է Ռումինիան մինչև 21 տարեկանների երիտասարդական հավաքականի կազմում ։ 2019 թվականի հունիսին նա որպես Մ21 հավաքականի ավագ մասնակցեց Եվրոպայի առաջնությանը ՝ անցկացնելով 4 հանդիպում և բաց թողելով 7 գնդակ։ Ռումինիան հասավ մրցաշարի կիսաեզրափակիչ, որտեղ 4-2 հաշվով պարտվեց Գերմանիային ։
Ռումինիայի ազգային հավաքական Ռադուն առաջին անգամ հրավիրվեց 2019 թվականի հունիսին՝ Նորվեգիայի և Մալթայի դեմ խաղերի համար, սակայն այս հանդիպումներում խաղադաշտ դուրս չեկավ  ։
Ակումբային վիճակագրություն
2019 թվականի հոկտեմբերի 14-ի դրությամբ
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Ռումինացի ֆուտբոլիստներ Կատեգորիա:Ռումինիայի հավաքականի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Ավելինոյի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ապաստան «Տապան-2»
Ապաստան «Տապան-2», (Ark 2 Shelter) միջուկային տեղումներից պաշտպանող ապաստարան, որը կառուցել է Բրյուս Բիը (ապրիլի 14, 1934 - մայիսի 10, 2021) Հորնինգս Միլս գյուղում՝ Տորոնտոյից հյուսիս, Օնտարիո նահանգում ։ Առաջին անգամ ապաստարանը դարձել է բնակելի 1980 թվականին և այն ժամանակից ի վեր շարունակաբար ընդլայնվել և բարելավվել է ։ 930 մ² տարածքով ապաստարանը հավաքվել է 42 դպրոցական ավտոբուսներից, ռադիոակտիվ արտանետումներից պաշտպանվելու համար դրանք թաղվել են գետնի տակ՝ որպես բետոնի կաղապարներ, այնուհետև ծածկվել են բետոնի շերտով և վրայից մինչև 5 մետր հողի շերտ են լցրել ։
Շինարարությունը սկսվել է 1980-ականների սկզբին՝ սառը պատերազմի ժամանակ։ Նախատեսված է մինչև հինգ հարյուր մարդ տեղավորելու համար այնքան ժամանակ, քանի դեռ աղետալի միջուկային պայթյունից առաջացած ռադիոակտիվ արտանետումները չեն տրոհվել այն մակարդակի, որ հնարավոր կլինի անվտանգ վերադառնալ երկրի մակերես։
Պահուստային դիզելային գեներատորներով սնուցվող ուժեղ ամրացված՝ «գործնականում անթափանց ամեն ինչից, բացի ուղղակի միջուկային հարվածից» ապաստարանը ներառում է երկու խոհանոց, լրիվ սանտեխնիկա՝ ներառյալ խմելու ջրի սեփական ջրհոր և սեպտիկ բաք, երեք ամսվա դիզվառելիքի պահուստ, ռադիոկապի կենտրոն, մատուռ և ախտահանման սենյակի ։
«Տապան-2»-ը հագեցած է հաղորդակցության միջոցներով, որոնք կարող են հեռարձակել տեղական FM ալիքով, ինչպես նաև ամբողջ Կանադայում և Միացյալ Նահանգներում AM և կարճ ալիքներով ։ Առանձնահատուկ նորույթ է օդապարիկ ի օգնությամբ բարձրացվող և ծավալվող ալեհավաքը, որը կարող է գործարկվել ապաստարանից։ «Տապան 2»-ի բոլոր կապի սարքավորումները պաշտպանված են Էլեկտրամագնիսական համատեղելիությունից և սնուցվում են գեներատորով, որպեսզի կարողանան միջուկային պատերազմի դեպքում հասարակությանը փոխանցել գոյատևման մասին տեղեկատվությունը։
Բիչը գումար չի վերցրել ապաստարան մուտք գործելու համար՝ երաշխավորելով մարդկանց մուտքն այնտեղ՝ աշխատանքային ներդրման և «Տապան 2» հաստատության ընթացիկ պահպանման կամ ընթացիկ վերանորոգման տարբեր ակտիվ գործունեության դիմաց։ Բացի այդ, «բոլորն այստեղ ողջունելի են՝ անկախ կրոնից, ռասայից, ազգությունից, քաղաքական հայացքներից... : Ակնկալվում է, որ ապաստարանի բնակչության մեծ մասը կլինեն երեխաներ, քանի որ դրա հիմնական նպատակն է ծառայել որպես «ստորգետնյա ապաստարան, մի վայր, որտեղ նոր սերունդը կարող է փրկվել միջուկային ապոկալիպսիսից», ինչը, ըստ Բիչի, հաստատ կլինի և վերացնել Երկրի բնակչության ավելի քան 80%-ը ։ «Մենք մարդկանց ասելու ենք՝ լավ, մենք ձեր երեխաների համար տեղ ունենք, բայց ձեզ համար տեղ չունենք»։ Այդպիսին է կյանքի բնույթը... դա փրկանավ է» ։
Բիչը կարծում էր, որ սուրվիվալիստներից շատերը չափազանց մտահոգված են անձնական գոյատևմամբ, երբ նրանք պետք է կենտրոնանային կատակլիզմից հետո աշխարհը վերակառուցելու վրա։ Նա կազմակերպել է առցանց «վերակառուցման ցանց» («ԱՊԱՀՈՎ» համայնք), որի միջոցով նա տեղեկություններ է փոխանցել «Տապան 2»-ի և տարհանման իր ծրագրերի մասին ։
Բրյուս Բիչը մահացել է 2021 թվականի մայիսի 10-ին սրտի կաթվածից ։
Բիչը հեղինակել է երկու՝ The Post-Doomsday Society և ''The Individual Triad Networks. Prepare for Catastrophic Times'' վերնագրերով գիրք։
Ծանոթագրություններ
Կատեգորիա:Ապաստաններ Կատեգորիա:Սուրվիվալիզմ Կատեգորիա:1980-ականներ Կանադայում
Բաշվան (Չարսանջակի գավառ)
Բաշվան, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Արածանիի ջրբաժան լեռների մոտ, ջրբաժան գծից հարավ, գետափից 3 կմ հյուսիս` սարալանջի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Հայկական ռապսոդիա (Բաբաջանյան և Հարությունյան)
Հայկական ռապսոդիա, երկու դաշնամուրների համար նախատեսված սիմֆոնիա, որը դասվում է դաշնամուրային խոշոր կոնցերտային ստեղծագործությունների շարքին։ Գրվել է 1950 թվականին կոմպոզիտորներ Առնո Բաբաջանյանի և Ալեքսանդր Հարությունյանի կողմից ։ Երաժշտական ստեղծագործության ոճը հիմնականում որոշվում է երկու կոմպոզիտորների ստեղծագործական անհատականությամբ ։
Ծանոթագրություններ
Կատեգորիա:Հայկական երաժշտություն Կատեգորիա:Սիմֆոնիաներ
Ֆիլիմոնովկա (Վիգի վտակ)
Ֆիլիմոնովկա (Филимоновка), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Լոպտյուգա գետի ձախ ափին՝ 120 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պիորակո
Պիորակո (Pioraco), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 1231 մարդ (2008 թվականի տվյալներով), բնակչության խտությունը՝ 65 մարդ/կմ²։ Տարածքը կազմում է 19 կմ²։ Փոստային ինդեքս՝ 62025։ Հեռախոսային կոդ՝ 0737։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ստեֆան-Բոլցմանի օրենք
Ստեֆան-Բոլցմանի օրենքը, ջերմային ճառագայթման հիմնական օրենքներից մեկը, որը կապ է հաստատում ճառագայթման էներգիայի ծավալային խտության և բացարձակ ջերմաստիճանի միջև. TJ-ն ճառագայթման սպեկտրային խտությունն է, k-ն՝ Բոլցմանի հաստատունը, c-ն՝ լույսի արագությունը, հաստատունը՝ Պլանկի հաստատունը, կոչվում է Ստեֆան-Բոլցմանի հաստատուն։ Օրենքը փորձնական փաստերի հիման վրա 1879 թվականին ձևակերպել է ավստրիացի ֆիզիկոս Ստեֆանը, 1835-1893) ճառագայթող կամայական մարմնի համար, սակայն հետագա չափումները ցույց են տվել, որ այն ճիշտ է բացարձակ սև մարմնի առաքման ունակության համար։ 1884 թվականին նույն օրենքը, արդեն միայն բացարձակ սև մարմնի համար, տեսականորեն ստացել է Բոլցմանը՝ ելնելով թերմոդինամիկական պատկերացումներից և կիրառելով դասական էլեկտրադինամիկայից բխող լույսի ճնշման արտահայտությունը։ Ստեֆան-Բոլցմանի оրենքի հիման վրա կարելի է որոշել արեգակի և աստղերի մակերևութային ջերմաստիճանը, ինչպես նաև ջերմաստիճանային բաշխումը դրանց ընդերքում։
Կատեգորիա:Թերմոդինամիկա Կատեգորիա:Ֆիզիկայի օրենքներ
Des Wahnsinns Fette Beute
Des Wahnsinns Fette Beute, գերմանական Oomph! ռոք-խմբի 11-րդ ալբոմն է, թողարկվել է 2012 թ. մայիսի 18-ին "Sony Music"-ի կողմից ։ Ալբոմի առաջին ներկայացումը տեղի ունեցավ մայիսի 24-ին Մոսկվայում ։
Լուսարձակի էֆեկտ
Լուսարձակի էֆեկտ, հոգեբանական էֆեկտ, որը ցույց է տալիս մարդու միտումը՝ վերագնահատելու այն, թե որքանով են նկատելի մարդու գործողությունները և նրա արտաքին տեսքը ուրիշների համար։
Լուսարձակի էֆեկտի իմաստն այն է, որ մարդու արտաքին տեսքի տեսանելիությունը և նրա գործողությունները չափազանցված են իր կողմից, կարծես նա լուսավորված է լուսարձակով։ Այլ կերպ ասած՝ մարդը հավատում է, որ լուսարձակը միշտ փայլում է իր վրա՝ անընդհատ գրավելով մարդկանց ուշադրությունը։
Ուսումնասիրման պատմություն
Այս էֆեկտը առաջինը նկատել և սկսել է ուսումնասիրել ամերիկացի հոգեբան և Արվեստների ու գիտությունների ամերիկյան ակադեմիայի անդամ Թոմաս Գիլովիչը (Thomas Gilovich)։ Ավելի ուշ սոցիալական հոգեբան, Ուիլյամս քոլեջի (ԱՄՆ)պրոֆեսոր Քենեթ Սավիցկու (Kenneth Savitsky)  հետ միասին նրանք դրան տվել են «լուսարձակի էֆեկտ» անվանումը ։ Էֆեկտն առաջին անգամ նկարագրվել է «Current Directions in Psychological Science» ամսագրում 1999 թվականին։
Թոմաս Գիլովիչը տարիներ շարունակ զբաղվել է այս էֆեկտի ուսումնասիրությամբ, նույնիսկ տերմինի հայտնվելուց առաջ։ Դեյվիդ Քենին (David Kenny) և Բելլա Դեպոլոն (Bella DePaulo) հետազոտություն են անցկացրել, որի ընթացքում ցանկացել են պարզել՝ արդյոք մարդիկ գիտեն, թե ինչպես են իրենց տեսնում շրջապատողները։ Հեղինակները ենթադրում էին, որ դրանք հիմնված կլինեն իրենց սեփական ընկալման վրա։ Հետազոտության արդյունքները ցույց են տվել, որ անհատի կարծիքն այն մասին, թե ինչ են մտածում ուրիշներն իր մասին, տարբերվում է նրանից, թե իրականում մարդիկ ինչ են մտածում իր մասին ։
Էմպիրիկ հետազոտություն
Թոմաս Գիլովիչի, Վիկտորյա Մեդվեկի (Victoria Medvec) և Թոմաս Կրյուգերի (Thomas Kruger) հետազոտության ընթացքում հետազոտվողներին խնդրել են ամբողջ օրը քայլել տարօրինակ վերնաշապիկով, իսկ դրանից հետո գնահատել, թե քանի մարդ է նկատել այն։ Արդյունքում փորձարկվողների գնահատականները երկու անգամ ավելի բարձր էին, քան իրական թիվը։
Գրականություն
Կատեգորիա:Մարդկային վարք Կատեգորիա:Կոգնիտիվ խախտումներ
Լաուրա Բեռլին
Լաուրա Բեռլին (Laura Berlin, ), գերմանացի դերասանուհի և մոդել։ Առավելապես հայտնի է «Netflix»-ի «Վիկինգներ։ Վալհալա» սերիալում Էմմա Նորմանդացու կերպարը մարմնավորելու համար։
Կենսագրություն
Դպրոցական թատերախմբում հանդես գալուց և դերասանական մասնավոր դասընթացներից նախնական փորձ ձեռք բերելուց հետո 19 տարեկանում առաջին անգամ նկարահանվել է Թոմաս Ֆրեյնդների «Սպիտակաձյունիկ» հեռուստաֆիլմում (գլխավոր դեր, դերերում՝ Սոնյա Կիրխբերգեր, Յակի Շվարց, Մարտին Բրամբախ, Յորգ Շյութաուֆ)։ Բազմաթիվ դերասանական գործակալությունների հետ համագործակցության շրջանակներում Բեռլինը հետագայում մասնակցեց մի շարք կինոնախագծերի։ Նկարահանվել է նաև բազմաթիվ հայտնի ապրանքանիշերի գովազդային հոլովակներում, ինչպես նաև գերմանական «Ումֆ» ռոք խմբի տեսահոլովակում։
2022 թվականից նկարահանվել է «Netflix»-ի «Վիկինգներ։ Վալհալա» ստրիմինգային սերիալում (ռեժիսոր՝ Ջեբ Ստյուարտ), կերտելով Անգլիայի, Դանիայի և Նորվեգիայի թագուհի Էմմա Նորմանդացու դերը։
Արտաքին հղումներ
Կատեգորիա:Գերմանացի դերասանուհիներ Կատեգորիա:Գերմանացի մոդելներ Կատեգորիա:Գերմանացի կինոդերասանուհիներ
Պոբեդա (քաղաքատիպ ավան, Ուկրաինա)
2011 թվականի տվյալներով Պոբեդա քաղաքատիպ ավանում բնակվում էր 549 մարդ։
Միջազգային երիտասարդական կոնգրես
Միջազգային երիտասարդական կոնգրես (Internacia Junulara Kongreso), աշխարհի էսպերանտիստների ամենամյա ամենամեծ հավաքն է։ Թվով մոտ 300 մասնակիցներ ժամանում են աշխարհի տարբեր վայրերից` մասնակցելու մեկշաբաթյա հավաքին։ Նախկինում մասնակիցների թիվն անցել է 1000-ը։ Կոնգրեսն ամեն տարի կազմակերպվում է տարբեր երկրներում. կազմակերպիչը Էսպերանտոյի Միջազգային Ասոցիացիայի երիտասարդական թևն է` Էսպերանտոյի Համաշխարհային Երիտասարդական Կազմակերպությունը։ Երկու միջոցառումներն էլ` Միջազգային երիտասարդական կոնգրեսն ու Էսպերանտոյի համաշխարհային կոնգրեսը, տեղի են ունենում ամեն տարի, հաջորդող շաբաթների ընթացքում, բայց հազվադեպ` նույն երկրում։
Պետություններ
Պետություններն ըստ իրենց հյուրընկալման քանակի
Մայրցամաքներ
74 կոնգրեսներից, որ մինչ այս տեղի են ունեցել, 60-ը կազմակերպվել են Եվրոպայում, 7-ը` Ասիայում, 4-ը` Հյուսիսային Ամերիկայում, 2-ը` Հարավային Ամերիկայում և 1-ը` Աֆրիկայում։
Քաղաքներ
Հետևյալ հինգ քաղաքները կոնգրեսը հյուրընկալել են երկու անգամ.
Արտաքին հղումներ
Կատեգորիա:Էսպերանտո Կատեգորիա:Էսպերանտոյի հավաքներ
Լեդ Զեփելին
Led Zeppelin, բրիտանական ռոք խումբ։ Կազմավորվել է 1968 թվականի սեպտեմբերին Լոնդոնում, ճանաչվել է որպես ժամանակի ամենահաջողակ, նորարարական ու ազդեցիկ խմբերից մեկը ։ Ստեղծելով սեփական ոճը (որի համար բնութագրական են ծանրացված կիթառային դրայվը, ռիթմ-սեկցիայի խլացուցիչ հնչեղությունը, հոգեպարար վոկալը)՝ Լեդ Զեփելինը դարձավ հարդ ռոքի առաջատար խմբերից մեկը, որը միաժամանակ հիմնարար դեր է խաղացել հևի մետալի կազմավորման գործում ։ Նրանք անկաշկանդ օգտագործել են դասական ֆոլքի ու բլյուզ-ի տարրերը՝ դրանք հարստացնելով այլ երաժշտական ժանրերի տարրերով (ռոքնռոլ, ջազ, ռոքաբիլի, ռեգգի, սոուլ, ֆանկ, քանթրի )։ Հենց Լեդ Զեփելին է (ըստ Allmusic-ի), հրաժարվելով սինգլերի թողարկումից, ստեղծել «ալբոմային ռոք» հասկացությունը ։
Լեդ Զեփելինը եղել և մնում է ռոք երաժշտության ամենահաջողակ խմբերից մեկը. նրանց ալբոմների համաշխարհային վաճառքը գերազանցում է 300 միլիոնը ։ 112 միլիոն օրինակ վաճառվել է միայն ԱՄՆ-ում (չորրորդ հորիզոնական) ։ Լեդ Զեփելինի ալբոմներից յոթը հայտնվել են Billboard 200 հիթ-շքերթի առաջին հորիզոնականներում։
Խումբն առաջին տեղում է VH1-ի «Հարդ ռոքի բոլոր ժամանակների 100 լավագույն կատարողներ» ցանկում ։ Rolling Stone ամսագիրը Լեդ Զեփելինը ճանաչել է որպես «ամենածանր խումբ» և «70-ականների լավագույն խումբ» ։ 1995 թվականին Լեդ Զեփելինը ներառվել է Ռոքնռոլի փառքի սրահում, 2005 թվականին երաժշտության զարգացման ասպարեզում մեծ ներդրման համար արժանացել Գրեմմի մրցանակի (Grammy Lifetime Achievement Award), իսկ 2006 թվականին՝ Polar Music Prize-ի՝ Նոբելյան մրցանակի երաժշտական տարբերակի ։
Խմբի պատմություն
1967 թվականի հունիսի 7–ին՝ Ջեֆֆա Բեկայի գնալուց ութ ամիս հետո, հիմնովին խախտվեց The Yardbirds–ն… Ջիմմի Փեյջը, որին մնացել էր կոլեկտիվի անվանումը, ինչպես նաև համերգների պատասխանատվությունը, սկսեց մենեջեր Պիտեր Գրանտի աջակցությունից, մինչ այդ աշխատելով Yardbirds–ում, հավաքում է նոր խումբ։ Առաջին հրավիրվածը Ջոն Պոլ Ջոնսն էր՝ բաս կիթառահար, ստեղնաշարային նվագող, գործիքավորող, ինչպես նաև ուներ փորձ շատ հայտնի կատարողների հետ։ Նա կարդաց հոդված «Դիսկո» ամսագրում և կնոջ խորհրդով զանգահարեց Փեյջին։
Փեյջի և Պլանտի հանդիպումը տեղի է ունենում Թեմզայի ափին։ Պարզվեց, որ Պլանտը խորությամբ գիտի ամերիկյան քանթրի–բլյուզը։ Փեյջի վրա դա տպավորություն գործեց։ Նա կիթառով նվագում էր «Babe I’m Gonna Leave You»–ն Ջոն Բազզի երկացանկից և պատմեց, որ կցանկանար դրանում մտցնել լուսավոր և մութ կողմեր՝ ստեղծելով լիովին նոր ենթատեքստ։
Այս ամենից հետո նրանք արդեն տանը ուսումնասիրում էին միմյանց երաժշտական հակումները՝ լսելով սիրված ձայնագրություններ (Բադդի Գայ, The Incredible String Band, Մադդի Ուոտերես)։
Հարվածային գործիքների համար կանդատների թվում էին՝ Քլեմ Քաթթինի (Clem Cattini), Էյսլի Դանբար (Aynsley Dunbar), Բի Ջեյ Ուիլսոնը Procol Harum–ից, Ջենիֆեր Բեյքերը C ream–ից, ինչպես նաև Փոլ Ֆրենսիսը (Paul Francis)։ Ռոբերտ Պլանտի խորհրդով ցուցակում ընդգրկվեց նաև Ռեդդիչա Ջոն Բոնեմը։ 1968 թվականի հուլիսին Փեյջը և Գրանտը տպավորված էին Բոնեմի կատարմամբ՝ Հեմսթեդում տեղի ունեցած Թիմ Ռոուզի համերգի ժամանակ։ Բոնեմը համարում էր, որ The Yardbirds–ը «անցած ժամանակների խումբ է, որը չունի ապագա»։ Բացի այդ, նա արդեն ուներ առաջարկ Ջոն Կոկերի և Կրիս Ֆարլոուի կողմից։ Պլանտը ստիպված եղավ ութ հեռագիր ուղարկել ուոլսոնյան «Three Men in a Boat» բար, ուր Բոնեմը մշտական հաճախորդ էր։ Քառասուն հեռագիր այնտեղ ուղարկեց նաև Գրանտը։ Վերջնական արդյունքում Բոնեմը ընդունեց առաջարկը, որոշելով, որ նոր երաժշտությունն ավելի հետաքրքիր կլինի, քան այն ժամանակվա Կոկերի և Ֆարլոուի կատարումները։
Նրանց առաջին փորձն անցկացվեց մի փոքրիկ սենյակում։ Փեյջը առաջարկեց սկզբի համար նվագել «Train Kept A-Rollin'»–ը՝ Yardbirds–ի Ջոնի Բյորտետայի հայտնի տարբերակից։ Ջոն Պոլ Ջոնսը հիշում է, որ միասին նրանք արագ դարձան մեկ ամբողջություն։ Kerrang ամսագիր նրանց առաջին փորձի մասին այսպես է գրում․
The New Yardbirds
Առաջին փորձից երեք շաբաթ անց՝ 1968 թվականի սեպտեմբերի 7-ին, The New Yardbirds անվամբ տվեց իր առաջին համերգը Gladsaxe Teen ակումբում.
Led Zeppelin
The Who խմբի հարվածային գործիքներ նվագող Կիտ Մունը համարվում է խմբի անվան ստեղծման ակամա հեղինակ, որը «կապար» էր՝ այն հետագայում վերանվանվեց Փեյջի կողմից Led Zeppelin։ Lead բառում a տառը բաց է թողնված Պիտեր Գրանտի առաջարկով, որպեսզի «հիմար ամերիկացիները» խմբի անվանումը չկարդան Լիդ Զեփելին։
Համաձայնագիր Atlantic-ի հետ
1968 թվականի հոկտեմբերի 15-ին տալիս է իր առաջի համերգը Գիլֆորդի Սարյեր կոմսության համալսարանում՝ դրանում ստանալով 150 ֆունտ ստեռլինգ։ 1968 թվականի նոյեմբերին Նյու Յորքում Պիտեր Գրանտը ստացավ $200,000 ավանդ։ Ջիմի Փելջը հայտնում է, որ Atlantic ձայնագրման ստուդիան վաղուց էր ցանկանում հրապուրել իրենց։ Նա ասում է, որ Atlantic-ը վաղուց էր իրեն հետևում, դեռ Yardbirds-ում, դրա համար էլ մեզանով միանգամից հետաքրքրվեցին։ Սակայն Փեյջը չէր ցանկանում Atlantic-ի առաջարկած խմբերին միանալ, քանի որ նա ձգտում էր ստեղծել ավելի դասական ինչ-որ բան։
Ամերիկյան առաջին համերգային ճամփորդությունը
Պիտեր Գրանտը որոշեց, որ խումբը անպայման պետք է ելույթ ունենա Ամերիկայում։ Նա օգտվեց նրանից, որ Jeff Beck Group-ը հյուրախաղեր էր կազմակերպում Vanilla Fudge-ի հովանավորությամբ։ Դեկտեմբերի 23-ին Կոուլը Լոս-Անջելոսում հանդիպում ունեցավ խմբի հետ, և որոշվեց կազմակերպել համերգներ հանրահայտ ակումբներում։ Դեկտեմբերի 26-ին նրանք օրինական դեբյուտ ունեցան ամերիկյան Դենվեր քաղաքի հարթակում՝ Կոլորադոյի նահանգում։
1969-1980
Աշխատանքները դեբյուտային ալբոմի վրա սկսվեցին 1968 թվականի ամռանը Olympic Studios ստուդիայում, երբ խումբը դեռ The New Yardbirds էր կոչվում։ Պլանտի համար դա առաջին պրոֆեսիոնալ ձայնագրումն էր։ The New Yardbirds-ի երգացանկից ալբոմում առկա էին երկու կոմպոզիցիա՝ «Dazed and Confused» և «How Many More Times»; «Babe I’m Gonna Leave You» առաջարկված Պլանտի կողմից։
Ալբոմը, որն ուղղակի կոչվում էր Led Zeppelin, լույս է տեսնում 1969 թվականի հունվարի 17-ին ԱՄՆ-ում և մարտի 28-ին Մեծ Բրիտանիայում։
Նրանց անվերնագիր չորրորդ ալբոմը, որը սովորաբար հայտնի է որպես Led Zeppelin IV (1971), պատմության մեջ ամենաշատ վաճառվող ալբոմներից մեկն է՝ 37 միլիոն օրինակով։ Ալբոմում ընդգրկված են «Black Dog», «Rock and Roll» և «Stairway to Heaven»-ը, վերջինս ռոքի պատմության ամենահայտնի և ազդեցիկ ստեղծագործություններից է։ «Houses of the Holy» ստուդիական ալբոմով (1973) թողարկել են «The Ocean», «Over the Hills and Far Away» և «The Rain Song» երգերը։ Physical Graffiti (1975) կրկնակի ալբոմում ներկայացված էին «Trampled Under Foot» և «Kashmir» երգերը։
Արտաքին հղումներ
Կատեգորիա:Բրիտանական ռոք երաժշտական խմբեր Կատեգորիա:«Գրեմմի» մրցանակի դափնեկիրներ Կատեգորիա:Գինեսի գրքի ռեկորդակիրներ Կատեգորիա:1968 հիմնադրված երաժշտական խմբեր
(737) Արեքիպա
(737) Արեքիպա (Arequipa), աստերոիդ աստերոիդների հիմնական գոտում։ Հայտնաբերվել է 1912 թվականի դեկտեմբերի 7-ին Ջոել Մետկալֆի կողմից Վինչեստերում ։
Միջին հեռավորությունը Արեգակից կազմում է 2,592688 ա. մ., առավելագույնը մոտենում է 1,9654 ա. մ. հեռավորության վրա և հեռանում 3,22 ա. մ., իսկ Երկրի ուղեծրին Արեքիպա աստերոիդը նվազագույնը մոտենում է 0,9751 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1524,84 երկրային օրվա ընթացքում, իր ուղեծրով շարժվելով միջինում 0,236091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,35° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1912 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հորդանանյան դինար
Հորդանանյան դինար (دينار; կոդ։ JOD; ոչ պաշտոնապես կրճատ՝ JD), Հորդանանի արժույթն է 1950 թվականից սկսած։
Քալկոկոնդիլես
Քալկոկոնդիլես, Խյալկոկոնդիլես Լաոնիկոս (ծննդյան թվականն անհտայտ 1463-ից հետո), 15-րդ դարի, բյուզանդացի պատմագիր։ Ուշ բյուզանդական պատմագրության հումանիստական ուղղության ամենաակնառու ներկայացուցիչը։ Ծնվել է Աթենքում։ Ուղարկվել է իբրե դեսպան թուրք սուլթան Մուրադ 11–ի մոտ, որը գերել է Քալկոկոնդիլեսին։ Գրել է տասը գրքից բաղկացած «Պատմություն» աշխատությունը։ Ներածության մեջ համառոտ շարադրել է համաշխարհային պատմությունը՝ մինչև 13-րդ դարը։ Երկի հիմնական մասը վերաբերում է 1298–1463 թվականի ժամանակաշրջանին։ Քալկոկոնդիլեսը նկարագրում է օսմանական պետության առաջացման ու հզորացման, Բյուզանդիայի թուլացման ու անկման ընթացքը, ազգագրական տեղեկություններ է հաղորդում եվրոպական երկրների վերաբերյալ։ Քալկոկոնդիլեսը կարեոր տեղեկություններ է հաղորդում նաև Հայաստանի մասին (մասնավորապես Բայազիդ Ա-ի կողմից Երզնկայի, Սեբաստիայի գրավման, Կամախի, Շամախի պաշարման, դեպի Հայաստան և Վրաստան Լենկթեմուրի արշավանքների, կարակոյունլուների վերաբերյալ)։ Քալկոկոնդիլեսը իր նկարագրած շատ իրա դարձությունների ականատեսն էր։
Հորդանանյան դինար
Հորդանանյան դինարը լայնորեն օգտագործվում է նաև Հորդանան գետի արևմտյան ափում իսրայելական շեքելի հետ միասին ։ Դինարը բաժանված է 10 դիրհամի, 100 քիրշի (կոչվում է նաև պիաստր) կամ 1000 ֆուլուս։
Պատմություն
1927-1950 թվականներին Պաղեստինյան արժութային հանձնաժողովը թողարկեց պաղեստինյան ֆունտը որպես պաշտոնական արժույթ Բրիտանական մանդատի Պաղեստինում և Տրանսհորդանիայի էմիրաթում։ 1946 թվականի մայիսի 25-ին Հորդանանը դարձավ անկախ թագավորություն, ծագեց ազգային արժույթի թողարկման գաղափարը և հանգեցրեց 1949 թվականի թիվ 35 ժամանակավոր ակտի ընդունմանը։ Սույն ակտով ստեղծվեց Հորդանանի Արժույթի խորհուրդը, որը դարձավ Հորդանանի արժույթը արքայությունում թողարկելու իրավունք ունեցող միակ իշխանությունը։ Լոնդոնում գործող կազմակերպությունը բաղկացած էր նախագահից և չորս անդամից։
Քանի որ 1950 թվականի հուլիսի 1-ի դրությամբ հորդանանյան դինարը դարձավ թագավորության պաշտոնական արժույթը, ապա 1950 թվականի սեպտեմբերի 30-ին թագավորության մեջ պաղեստինյան ֆունտի օգտագործումը դադարեցվեց։ Թղթադրամները, թեև թողարկել է Հորդանանի Արժույթի խորհուրդը,կրում էին երկրի պաշտոնական անունը՝ «Հորդանանի Հաշեմյան թագավորություն» ։
Մինչև 1992 թվականը մետաղադրամները արաբերեն անվանվում էին ֆիլս, քիրշ, դիրհամ և դինար, բայց անգլերեն միայն ֆիլս և դինար։ 1992 թվականից ի վեր ֆիլսը և դիրհամը չեն օգտագործվում արաբերեն, իսկ անգլերեն անվանումները տրվում են դինարին, ինչպես նաև քիրշին կամ պիաստրին։
Թղթադրամներ
1949 թվականին թղթադրամները թողարկվեցին կառավարության կողմից 1/2, 1, 5, 10 և 50 դիրհամ անվանական արժեքներով։ 1959 թվականից սկսած Հորդանանի կենտրոնական բանկը ստանձնեց թղթադրամների արտադրությունը։ 20 դինար թղթադրամները թողարկվեցին 1977 թվականին, որից հետո 1999 թվականին թողարկվեցին 50 դինար թղթադրամները։ 1⁄2 դինար թղթադրամները փոխարինվեցին մետաղադրամներով 1999 թվականին։
Արտաքին հղումներ
Կատեգորիա:Հորդանանի տնտեսություն Կատեգորիա:Ասիական արժույթներ Կատեգորիա:Դինար
Աբդ-Ռաբու Մանսուր Հադի
Աբդ-Ռաբու Մանսուր Հադի (عبد ربه منصور هادي), Եմենի պետական գործիչ, 2012 թվականի փետրվարի 27-ից Եմենի նախագահ։
Կենսագրություն
1970 թվականին սկսել է զինվորական ծառայությունը Եմենի Ժողովրդական Ժողովրդավարական Հանրապետության բանակում։ 1994 թվականին՝ 1990 թվականի Եմենի Ժողովրդական Ժողովրդավարական Հանրապետության և Եմենի Արաբական Հանրապետության միավորումից հետո, 4 ամսվա գեներալ-մայորի պաշտոնավարությամբ պաշտպանության նախարար էր։ 1994 թվականի հոկտեմբերի 3-ին նախագահ Սալեհը նրան նշանակել է փոխնախագահ։
2011 թվականի հունիսի 4-ից մինչև սեպտեմբերի 23-ը Սալեհի բուժման ժամանակահատվածում կատարել է երկրի նախագահի պարտականությունները։ 2011 թվականի նոյեմբերի 23-ից կրկին անցել է պետության ղեկավարի պարտականությունների կատարմանը։
Նախագահ
2012 թվականի փետրվարի 21-ին արտահերթ նախագահական ընտրություններում, որտեղ նա միակ թեկնածուն էր, Մանսուր Հադին Եմենի նախագահ է ընտրվել երկամյա ժամկետով ։ Փետրվարի 25-ին երդմնակալության արարողությամբ ստանձնել է պաշտոնը ։ Հադին միակ թեկնածուն էր ընտրություններում, նրա թեկնածությունը պաշտպանել է և իշխող կուսակցությունը, և խորհրդարանական ընդդիմությունը։ Ընտրական հանձնաժողովը հայտնել է, որ քվեարկել է Եմենում գրանցված ընտրողների 65 տոկոսը։
Առաջիններից մեկը եղել է այն որոշումը, որ Եմենը պետք է ապագայում անցնի պետական կառավարման դաշնային մոդելին։ 2012 թվականի դեկտեմբերին նա նախագահական հրամանագիր է ստորագրել ՌՕՈՒ-ի, բանակի (ցամաքային զորքերի), ռազմածովային նավատորմի և առափնյա պահպանության, սահմանապահ զորքերի և ռազմավարական ռեզերվային ուժերի վերակազմավորման մասին ։
Նախագահը հայտարարել է, որ Ալ-Կաիդայի դեմ պայքարը կարևոր նպատակ է։ 2012 թվականի սեպտեմբերին Washington Post-ին տված հարցազրույցում Հադին նախազգուշացրել է, որ իր երկիրը դեռ չի ուղղվել ժողովրդական ապստամբությունից, որը տապալել է իր նախորդին՝ նախագահ Ալի Աբդալլահ Սալեհին, և կա «ավելի վատ, քան Աֆղանստանում» քաղաքացիական պատերազմի վտանգ։ Նա նաև ասել է, որ Եմենը բախվել է «երեք չհայտարարված պատերազմների»՝ Ալ-Կաիդայի ահաբեկիչների, Ադենի ծոցում ծովահենների և հյուսիսում ապստամբների հետ, և որ Իրանն անուղղակիորեն աջակցում է այդ հակառակորդներին ։
2014 թվականի հունվարին Հադիի լիազորությունների ժամկետը երկարաձգվել է ևս մեկ տարով ։
2015 թվականի հունվարի 22-ին զինված հակամարտության և հուսիների կողմից պետական հաստատությունների գրավման ընթացքում, որոնք վերահսկողություն են հաստատել մայրաքաղաքի նկատմամբ, Հադին պաշտոնաթողության խնդրագիր է ներկայացրել, որը պետք է քննարկեր խորհրդարանը ։ Նախագահի պաշտոնակատարը, սահմանադրության համաձայն, դարձել է Յահյա Ալի Ալ-Ռային ։ Հրաժարական է տվել նաև երկրի կառավարությունը, փաստացի նախագահն ու նախարարները հայտնվել են տնային կալանքի տակ ։ Սակայն հունվարի 25-ին Հադին որոշել էր հետ կանչել իր հրաժարականի դիմումը, ինչը, սակայն, չէր կարող վերադարձնել իշխանությունը ։ ՄԱԿ-ի գլխավոր քարտուղար Պան Կի Մունը կոչ է արել նախագահի պաշտոնում Հադիին վերականգնել այն բանից հետո, երբ հուսիները հաստատել են իրենց ժամանակավոր կառավարությունը։ 2015 թվականի փետրվարի 6-ին ձևավորվել է հեղափոխական կոմիտե, որը պետք է նշանակեր նախագահական խորհուրդ՝ հինգ անդամով։ Հադին հրաժարական է տվել, այդպիսով, դարձել է վերջնական։
2015 թվականի փետրվարի 21-ին Հադին կարողացել է Սանաայից փախչել Ադեն այն բանից հետո, երբ նա տնային կալանքի տակ էր մնացել մեկ ամսվա ընթացքում։ Այնտեղ նա հասցրել է հանդիպել հարավային նահանգների նահանգապետերի հետ և հայտարարություն անել հրաժարականի մասին իր հայտարարության հետկանչի մասին։ Փետրվարի 25-ին հեղափոխական կոմիտեն և պետական պաշտոնական մարմինները սկսել են որոնել փախած նախկին նախագահին ։
Փախուստի մեջ գտնվելով՝ Հադին Ադենին նշանակել Է երկրի ժամանակավոր մայրաքաղաք, մահափորձ է վերապրել (հուսիները ավիահարվածներ են հասցրել Ադենի պալատի ուղղությամբ, որտեղ գտնվում էր Մանսուր Հադին), շարունակել է դիմադրությունը, ինչպես նաև կոչ է արել Եմենի ռազմական ներխուժման։ Այն բանից հետո, երբ ապստամբները Ադենի նկատմամբ հսկողություն են հաստատել մարտի 25-ին, նախկին նախագահը լքել է երկիրը Արաբական պետությունների դիվանագիտական առաքելությունների հետ միասին ։ Մարտի 27-29-ը մասնակցել է Արաբական պետությունների լիգայի 26-րդ նստաշրջանին։
Նախագահի պաշտոնում գործունեության հետաքննություն
2015 թվականի ապրիլի 9-ին Եմենի գլխավոր դատախազը վարչական միջոցառումներ էր նախաձեռնել հանրապետության նախկին նախագահ Աբդ-Ռաբու Մանսուր Հադիի և նրա մի շարք մերձավորների դեմ պետական անվտանգության դեմ հանցագործությունների հնարավոր կատարման փաստով ։
2015 թվականի դեկտեմբերի 2-ին Սանաայում սկսվել է դատավարությունը նախկին նախագահ Աբդ-Ռաբու Մանսուր Հադիի նկատմամբ։ Գլխավոր դատախազությունը պետության ղեկավարության յոթ բարձրաստիճան անդամների գործերը ուղարկել է դատավարության։ Քրեական դատարանը, որը մասնագիտացած էր պետության ահաբեկչության և անվտանգության հարցերում, սկսել է երկրի ոչնչացման գործում «սաուդյան թշնամուն» օգնելու և պետական դավաճանության մեղադրանքով դատավարության առաջին նիստը։ Նրանք մեղադրվել են նաև նրա երեք խորհրդականների՝ ԱԳՆ նախկին ղեկավար Ռիյադ Յասինի, ազգային անվտանգության ծառայության աշխատակազմի ղեկավարի և ԱՄՆ-ում երկրի դեսպանի նկատմամբ ։
2017 թվականի մարտի 25-ին հուսիների կողմից վերահսկվող Սանաա քաղաքի դատարանը փախուստի դիմած նախագահ Հադիին դատապարտել էր մահապատժի՝ «ագրեսիվ պետությանը՝ Սաուդյան Արաբիային և նրա դաշնակիցներին հրահրելու և օգնելու», ինչպես նաև «պետական դավաճանության» մեղադրանքով։ Բացի դրանից, դատարանը նրա կառավարությունում ևս վեց պաշտոնյայի, այդ թվում՝ ԱՄՆ-ում Եմենի դեսպան Ահմեդ Ավադ Բին Մուբարաքին և երկրի նախկին արտգործնախարար Ռիադ Յասինին մահապատժի է դատապարտել ։
Արտաքին հղումներ
Կատեգորիա:Պետության գործող ղեկավարներ Կատեգորիա:Ղեկավարներ Կատեգորիա:Փոխնախագահներ
Նովու Ալեգրի
Նովու Ալեգրի (Novo Alegre), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 2 574 մարդ՝ 2006 թվականի տվյալներով։ Գրավում է 200,105 կմ2 տարածք։ Բնակչության խտությունը՝ 12,9 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Արևմտյան Վիրջինիա
Արևմտյան Վիրջինիա (անգլերեն՝ ), նահանգ ԱՄՆ-ի արևելյան մասում։ Տարածքը՝ 62,7 հազար կմ քառակուսի։ Վարչական կենտրոնը՝ Չարլսթոն։ Խոշոր այլ քաղաքներից են Հանթինգթոնը, Ուիլինգը, Մորգանթաունը։
Այսպես կոչված հարավատլանտյան նահանգներից մեկն է (այդ խմբի միակ նահանգը, որ ելք չունի Ատլանտյան օվկիանոս)։ 2013 թվականին բնակչությունը կազմել է 1.854.304 մարդ (38-րդ տեղը ԱՄՆ-ի նահանգների մեջ)։ Մինչև 1861-65 թվականների քաղաքացիական պատերազմը եղել է Վիրջինիա նահանգի մի մասը, բայց, քանի որ նահանգի կառավարությունը պաշտպանում էր ստրկատիրական Հարավին, Հյուսիսի կողմնակիցները 1863 թվականին անջատվեցին և ստեղծեցին ինքնուրույն նահանգ՝ այն անվանելով Կանաուա (գետի անունով), սակայն ավելի ուշ վերանվանեցին Արևմտյան Վիրջինիա ։
Պաշտոնական անվանումը «Լեռնային նահանգ» է (Mountain State): Նշանաբանը` Montani semper liberi («Լեռնականները միշտ ազատ են»)։
Աշխարհագրություն և կլիմա
Նահանգի մակերեսը 62.755 կմ² է (41-րդ տեղն է նահանգների մեջ)։ Հյուսիսից Արևմտյան Վիրջինիան սահմանակցում է Մերիլենդի ու Վիրջինիայի, արևմուտքից Կենտուկիի ու Օհայոյի հետ։ Արևմտյան Վիրջինիայի տարածքը գտնվում է Ապալաչների համակարգում։ Ծովի մակարդակից միջին բարձրությունը 457 մ է, ամենացածր կետինը` 75 մ (Հարպերս Ֆերի քաղաքի մոտակայքում), ամենաբարձր կետը Սփրուս Նոբ լեռն է` 1482 մ։ Արևմտյան Վիրջինիան գտնվում է ֆիզիկա-աշխարհագրական երկու շրջաններում` Ապալաչյան սարահարթում (տարածքի մոտ 5/6 մասը) և լեռնագագաթների ապալաչյան հովտում։ Նահանգի առավել խոշոր գետերն են` Կանովա, Պոտոմակ, Մոնոնգահիլա և Նյու Ռիվեր։ Նահանգի տարածքի մոտ 80 %-ը անտառածածկ է։
Կլիման մայրցամաքային է, չափավոր խոնավ, հազվադեպ չեն ջրհեղեղները։ Ունի մոտ երեք տասնյակ նահանգային պարկ։
Երկրաբանություն
Մոտ 400 միլիոն տարի նահանգի տարածքը գտնվել է օվկիանոսյան գոգավորությունում կամ սինկլինորիումում, որը ձգվել է Նյու Բրանսուիկից մինչև Ալաբամա, ներկայիս Ապալաչների տեղում։ Օվկիանոսի հետ քաշվելուց հետո տարածքում մնացել է աղի (քարային ու ծովային) նստվածք արևմուտքում և կրաքարի նստվածք արևելքում։ Գոգավորությունից արևելք գտնվում է Հին Ապալաչները, որի ջրահարումը հանգեցրել է լեռնային շերտերի բարձրացման։ Մինչև վերջնական ձևավորումը Արևմտյան Վիրջինիայի մեծ մասը ճահճացած էր, ինչի հետևանքով առաջացել են ածուխի մեծ պաշարներ։ Մոտ յոթ միլիոն տարի առաջ էրոզիայի հետևանքով նահանգը դարձել է լրիվ հարթ։ Սառցե դարաշրջանի սկզբին (մոտ մեկ միլիոն տարի առաջ) գետերը և էրոզիան ձևավորել են Արևմտյան Վիրջինիայի` գոյություն ունեցող լանդշաֆտը։ Սառցե դարաշրջանի ժամանակ, որն ավարտվել է 10.000 տարի առաջ, Օհայո հովիտը ծածկվել է սառցադաշտերով, ինչն էլ ազդել է նահանգի ջրային համակարգի վրա։
Պատմություն
Առաջին եվրոպացիները այս տարածքում համարվում են բրիտանացի գնդապետ Մորգան Մորգանը, որ 1726 թվականին Միլլ Կրիկ գետի ափին հիմնել է գաղութ, մորթու վաճառական Ջոն Վան Մետրը և մի խումբ գերմանաբնակներ, որոնք Պոտոմակ գետի աջ ափին հիմնել են Նոր Մեկլենբուրգ բնակավայրը (այժմ` Շեպերդստաուն)։ 18-րդ դարում այստեղ հաստատված եվրոպացիների մեջ եղել են Շոտլանդիայից, Իռլանդիայից, գերմանական տարբեր իշխանություններից եկած մարդիկ։
1748-1751 թվականներին այս տարածքը հետազոտել է Ջորջ Վաշինգտոնը, որն այն ժամանակ Վիրջինիայի ոստիկանութան կրտսեր սպա էր։ Նա իր գրառումներում նշել է, որ Պոտոմակ գետի վերին հոսանքում արդեն կան ներգաղթյալների (գերազանցապես գերմանացիներ) բազմաթիվ ֆերմաներ։ Նույն ժամանակ այստեղ են հայտնվել Օհայո ընկերության էմիսարները. ընկերությունը ստեղծվել էր Վիրջինիայում Օհայո գետի ավազանում նոր գաղութներ հիմնելու նպատակով։ Չնայած տեղի հնդկացիները դիմադրել են արևելքից եկող սպիտակամորթներին, ներգաղթյալների թիվը գնալով աճել է։ Նրանք, սակայն, գրեթե ոչնչացվել կամ արտաքսվել են շուտով սկսված ֆրանս-հնդկացիական պատերազմի ժամանակ։
Պատերազմից հետո ապագա նահանգի տարածքը բնակեցվել է անգլիացիներով։ 1769 թվականին նահանգի տարածքում հիմնադրվել է Ուիլինգ քաղաքը, 1744 թվականին` Փոյնթ Փլեզանթը, 1785 թվականին` Փարքերսբերգը, 1788 թվականին` Չարլսթոնը։
Քաղաքացիական պատերազմի սկսվելուց հետո նահանգի պատվիրակների մեծ մասը Ռիչմոնդում քվեարկել են միությունից դուրս գալու օգտին, սակայն հյուսիս-արևմտյան շրջանների պատվիրակները 1861 թվականին առանձին համագումարով ընտրել են սեփական նահանգապետ։ 1862 թվականի հոկտերմբերին Արևմյան Վիրջինիայի բնակիչները հանրաքվեով քվեարկել են նոր նահանգի ստեղծման օգտին, որը կրելու էր Կանովա անվանումը` ժամանակավոր Ուիլինգ մայրաքաղաքով։ 1862 թվականի ապրիլին ընդունվել է նահանգի սահմանադրությունը, իսկ 1863 թվականի հունիսի 20-ին այն պաշտոնապես ընդգրկվել է ԱՄՆ-ի կազմում ներկայիս անվանումով` դառնալով 35-րդ նահանգը։ Նահանգի սահմանադրությունը ընդունվել է 1872 թվականին։
1862-1870, 1875-1885 թվականներին նահանգի մայրաքաղաքը եղել է Ուիլինգը, 1870 թվականից` Չարլսթոնը։ Նահանգի արդյունաբերական բուռն զարգացումը սկսվել է 19-րդ դարի վերջին տասնամյակին, ինչը կապված էր օգտակար հանածոների արդյունահանման և երկաթուղու շինարարության հետ։ Ածուխի արդյունաբերության բուռն շրջան էր 1910-1970 թվականների շրջանը. Արևմտյան Վիրջինիան ածուխի արդյունահանման ցուցանիշով առաջինն էր երկրում։ 20-րդ դարի սկզբին նահանգում անկարգութուններ են եղել` պայմանավորված հանցավոր խմբերի աճով,որոնք ահաբեկչական գործունեություն էին ծավալել, որ հիմնված էր ձախ գաղափարախոսության վրա և ձևավորել էին զինված խմբեր, որոնք հարձակվում էին ձեռնարկությունների, կազմակերպությունների և մասնավոր անձանց վրա։
Տնտեսություն
Նահանգն ունի ածխի, բնական գազի, նավթի, աղի և օգտակար այլ հանածոների հարուստ պաշար, ինչն էլ պայմանավորում է նրա զարգացումը։ Զարգացած է քիմիական արդյունաբերությունը, որը հիմնված է օգտակար հանածոների մշակման վրա։ Լավ զարգացած է գյուղատնտեսությունը (անասնապահություն, թռչնաբուծություն, խնձորի, դեղձի, եգիպտացորենի, ծխախոտի մշակում), սակայն ֆերմաների թիվը գնալով կրճատվում է։ Տնտեսության մեջ զգալի տեղ ունի զբոսաշրջությունը։
Մարի Լանգ
Մարի Լանգ (Marie Lang, ), ավստրիացի ֆեմինիստ, թեոսոֆիստ և հրատարակիչ։ 1858 թվականին Վիեննայում ծնված Լանգը դաստիարակվել է ազատական, միջինից բարձր դասի ընտանիքում։ Առաջին ամուսնուց ամուսնալուծվելուց հետո 1884 թվականին նա ամուսնացել է Էդմունդ Լանգի հետ և միասին ազդեցիկ սալոն են ունեցել, որտեղ հյուրընկալել են քաղաքական գործիչների և մտավորականների։ 1880-ականների վերջերին միանալով կանանց շարժմանը՝ Լանգը դարձել է կանանց իրավունքների ազդեցիկ պաշտպան։ 1893 թվականին Օգյուստ Ֆիկերտի և Ռոզա Մայրեդերի հետ միասին հիմնել են Allgemeiner Österreichischer Frauenverein (Ավստրիայի կանանց ընդհանուր ասոցիացիա)։ Չնայած ասոցիացիաները կարգավորող օրենքի 30-րդ բաժնի դրույթների, ըստ որի արգելում էր կանանց ներգրավումը քաղաքականության մեջ, երեք ընկերուհիներն օգտագործել են իրենց ազդեցիկ քաղաքական և մտավորական կապերը` կանանց և երեխաների քաղաքացիական իրավունքները կարգավորող օրենքներում օրենսդրական փոփոխություններ կատարելու և կանանց ընտրական իրավունքի օգտին։ 1898 թվականին Լանգը հիմնադրել է կանանց «Dokumente der Frauen» (Կանանց փաստաթղթեր) հանդեսը և որպես գլխավոր խմբագիր աշխատել մինչև 1902 թվականը։
1902 թվականին Լանգը Լոնդոնում մասնակցել է Աբոլիցիոնիստների միջազգային ֆեդերացիայի համաժողովին և այցելել է Պասմոր Էդվարդսի բնակավայր՝ դառնալով սոցիալական բարեկեցության ծրագրերի ջատագով։ Վերադառնալով Ավստրիա՝ նա դասախոսություններ է կարդացել Frauenverein-ի կարգավորման շարժման վերաբերյալ և կազմակերպել է Վիեննայի բնակավայրերի միությունը և մինչև 1909 թվականը ընդգրկվել նրա խորհրդի կազմում։ 1901 թվականին նա հիմնադրել է Ottakring Settlement House-ը, որը կանանց սոցիալական ծառայություններ է մատուցել։ 1905 թվականին միանալով կանանց ընտրական իրավունքի հանձնաժողովին՝ նա ակտիվորեն ներգրավվել է 30-րդ բաժինը փոխելու և կանանց ձայնի իրավունք ստանալու համար։ Առաջին համաշխարհային պատերազմի տարիներին Լանգն աշխատել է ռազմական հիվանդանոցում՝ կատարելով շվեդական մերսման թերապիա։ Նրա ամուսինը մահացել է 1918 թվականին, և երկու տարի անց նա հեռացել է Settlement Society-ից` ընտանիքին ժամանակ հատկացնելու համար։ Մարի Լանգին հիշում են որպես Ավստրիայում կանանց շարժման դարաշրջանի առաջատար դեմքերից մեկին։ Լանգի հիմնադրած «Բնակավայրերի միություն» (Settlement Society) ընկերությունը գործել է մինչև 2003 թվականը և օրինակ է ծառայել ավստրիական բազմաթիվ սոցիալական ծառայությունների, ինչպիսիք են մեծահասակների կրթությունը, երեխաների և մայրության խնամքը, ամառային ճամբարի ծրագրերը և տուբերկուլյոզի բուժումը։
Սերգեյ Բուխվոստովի հուշարձան
Սերգեյ Բուխվոստովի հուշարձան (Памятник Сергею Бухвостову), հուշարձան Ռուսաստանի Դաշնության մայրաքաղաք Մոսկվայում։ Նվիրված է Պրեոբրաժենսկի գնդի առաջին ռուսաց գվարդիական Սերգեյ Բուխվոստովին։ Տեղադրվել է 2005 թվականին Պրեոբրաժենսկայա հրապարակի պուրակում :
Նկարագրություն
Հուշարձանը պատրաստված է բրոնզից և գվարդիականին պատկերում է ամբողջ հասակով` Պրեոբրաժենսկի գնդի զինվորի համազգեստով։ Նրա ձախ ձեռքում դրոշ է։ Արձանը տեղադրված է երեքմետրանոց գրանիտե պատվանդանի վրա, որի դիմերեսին փակցված է բացված թղթագլանի տեսքով բրոնզե հուշատախտակ հետևյալ գրությամբ. «Պրեոբրաժենսկի գնդի լեյբգվարդիայի առաջին ռուս զինվոր Սերգեյ Լեոնտևիչ Բուխվոստովին» ։
Մարի Լանգ
Վաղ կյանք
Մարի Կատարինա Օգյուստ Ֆրեդերիկ Վիսգրիլը ծնվել է 1858 թվականի մարտի 8-ին Ավստրիական կայսրության մայրաքաղաք Վիեննայում՝ Էմիլի (ծնդյան անունը՝ Շոլց) և Կառլ Վիսգրիլի ընտանիքում (հայտնի է նաև որպես Կառլ Մաթիաս Վիսգրիլ)։ Նրա ընտանիքը սերել է վիեննական ազատական բարձր-միջին դասի խավից։ Մայրը եղել է դերասանուհի և կատակերգու դերասան Վենցել Շոլցի զարմուհին։ Հայրը եղել է վարպետ հյուսն, քաղաքացիական ազատության ջատագով, աջակցել է 1848 թվականի հեղափոխություններին։ Վիսգրիլը կրթություն ստացել է տանը՝ տեղի գիմնազիայի ուսուցչի մոտ։
Սերգեյ Բուխվոստովի հուշարձան
Պատմություն
2004 թվականին Մոսկվայի քաղաքային դուման հավանություն տվեց Սերգեյ Բուխվոստովի հուշարձանի ստեղծման մասին հարավարևելյան վարչական շրջանի ղեկավար Նիկոլայ Նիկոլաևիչ Եվտիխեևի գաղափարին ։ 2005 թվականի սկզբին դումայի նիստում ընդունվել է մոնումենտալ-դեկորատիվ արվեստի ստեղծագործություններ կառուցելու առաջարկների ցանկի լրացում, որից հետո Մոսկվայի կառավարությունն ընդունեց քանդակը տեղադրելու մասին հրաման ։ 2005 թվականի օգոստոսի 20-ին տեղի ունեցավ հուշարձանի հանդիսավոր բացումը։ Նրա հեղինակն է նկարիչ Վյաչեսլավ Կլիկովը։ Արձանը նվեր է քաղաքին Սլավոնական գրության և մշակույթի հանրային միջազգային հիմնադրամի կողմից ։ Հուշարձանը տեղադրվել է Պրեոբրաժենսկայա հրապարակում, որտեղ XVII դարում տեղաբաշխված էր այն գունդը, ուր 1683 թվականին ծառայության էր անցել Սերգեյ Բուխվոստովը ։
Մարի Լանգ
Վաղ կյանք
1880 կամ 1881 թվականին Վիսգրիլն ամուսնացել է պալատի ոսկերիչ Թեոդոր Կյոչերտի հետ։ Մինչև 1884 թվականին ամուսնալուծվելը նրանք ունեցել են մեկ որդի՝ Էրիխը։ Ինչպես պահանջվում էին ժամանակի իրավական կոնվենցիաները, ամուսանալուծությունից հետո նա կորցրել է իր որդու խնամակալությունը, բայց մայրն ու որդին մտերիմ են եղել։ Հենրիխ Կյոչերի և Մելանի Լանգի ամուսանության ժամանակ հանդիպել է հրեա փաստաբան Էդմունդ Լանգին։ 1885 թվականին Վիսգրիլն ու Էդմունդը որդի են ունեցել՝ Հայնցին, որից հետո զույգն ամուսնացել է։ Ամուսնանալուց հետո Էդմունդն ընդունել է բողոքականություն։ 1886 թվականին Լանգն ունեցել է երկրորդ որդուն՝ Էրվինին, որը հետագայում դարձել է նկարիչ և ամուսնացել պարուհի Գրետա Վիզենտալի հետ։
Սերգեյ Բուխվոստովի հուշարձան
Պատմություն
2017 թվականին քանդակը և պուրակը վերանորոգվել են։ Տեղադրվել են լապտերներ, փոխարինվել են ասֆալտն ու եզրաքարերը, տարածքը սալապատվել է ։
Գրականություն
Կատեգորիա:Բրոնզե արձաններ Կատեգորիա:Հուշարձաններ այբբենական կարգով Կատեգորիա:2005 հիմնադրումներ Կատեգորիա:Քանդակներ այբբենական կարգով Կատեգորիա:Մոսկվայի հուշարձաններ
Մարի Լանգ
Գործունեություն
Լանգ ընտանիքը ներգրավված էր Վիեննայի սալոնային մշակույթում և գրեթե ամեն երեկո նրանց տանը կազմակերպում էին նկարիչների և քաղաքական գործիչների հավաքույթներ։ Նրանք ամառներն անց էին կացնում Գրինցինգի Schloß Belle Vue-ում : Այս տեղը հայտնի է որպես մի վայր, որտեղ Զիգմունդ Ֆրոյդը իրականացրել է իր երազը՝ Իրմայի ներարկումը։ Ֆրեդերիկ Էքշտեյնի և Ֆրանց Հարթմանի հետ զույգը նաև ստեղծել է թեոսոֆիական ուսումնասիրության խումբ։ 1888 թվականին նրանք հանդիպել են փիլիսոփա Ռուդոլֆ Շտայներին և նրան ծանոթացրել թեոսոֆիական գրականության, ինչպես նաև Լանգի ընկերոջ՝ Ռոզա Մայրեդերի հետ։ Կանայք իրենց ազդեցիկ դերն են ունեցել Շտայների զարգացման գործում, և Լանգն ու Մայրերդերը շարունակել են նամակագրությունը երկար տարիներ։ Շտայները խոստովանել է, որ Լանգը կառույցի հոգին էր, և որ իր անհատականությունն ու հետաքրքրությունն աստոսոֆիայի նկատմամբ խթանել են տարբեր տեսակետներ ունեցող խմբի անդամների մասնակցությանը։ Նրա հյուրընկալությունը տարածվել է կոմպոզիտոր Հուգո Վոլֆի վրա, ում մասին երկար շաբաթներ նա հոգ է տարել հիվանդության ընթացքում։
Մատենագիտություն
Կատեգորիա:Ավստրիացի ֆեմինիստներ Կատեգորիա:Ավստրիացի սոցիալական աշխատողներ Կատեգորիա:20-րդ դարի ավստրիացի գրողներ Կատեգորիա:Ավստրիական կայսրության անձինք Կատեգորիա:Հրատարակիչներ
Հայկական շատրվան (Թեոդոսիա)
Հայկական շատրվան, միջնադարյան շատրվան Թեոդոսիա քաղաքում, կառուցվել է Միտրիդատ (սար Ֆեոդոսիա) սարի ստորոտում՝ հայկական Սուրբ Միքայել և Գաբրիել հրեշտակապետերի անվան եկեղեցու մոտակայքում։
Պատմություն
Շատրվանը կառուցվել է 1491 թվականին կամ 1584 (1586 ) թվականին՝ Թեոդոսիայի հայ բնակիչների կողմից։ Գտնվում է Միտրիդատ լեռան ստորոտում՝ հայկական Սուրբ Միքայել և Գաբրիել հրեշտակապետերի անվան եկեղեցու մոտակայքում։ Շատրվանը կառուցվել է որմնաքարով, որն ամրացվել է կրային լուծույթով, ունեցել է պրիզմայի ձև։ Նրա հյուսիսային մասը զարդարվել է սլաքաձև որմնախորշով և դրա վրա առկա երեք կտրվածքային վարդակներով։ Շատրվանի վերևում տեղադրված է մարմարե սալիկ, որի վրա հայերենով գրված է շատրվանի կառուցման տարեթիվը։ Կառուցվել է հայկական աղբյուրներին բնորոշ ճարտարապետական ձևով, որը տարածված էր Հայաստանում 11-րդ դարից մինչև 21-րդ դարի  կեսերը ։
Ուկրաինական ԽՍՀ նախարարների խորհրդի՝ 1979 թվականի սեպտեմբերի 6-ի № 442, № 1209 և Ղրիմի քաղկոմի՝ 1979 թվականի մայիսի 22-ի № 284 որոշումներով՝ հայկական շատրվանը ներառվել է ճարտարապետական հուշարձանների շարքում ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայկական մշակութային ժառանգություն Ուկրաինայում
Սվետոսլավ Օբրետենով
Արվեստագետ Ալեքսանդր Օբրետենովի եղբայրն է։
Կենսագրություն
Սվետոսլավ Օբրետենովը ծնվել է 1909 թվականի նոյեմբերի 25-ին Պրովադիայում, Վարնայի մարզ։ 1933 թվականին ավարտել է Սոֆիայի պետական երաժշտական ակադեմիան։ 1952-1953 թվականներին կատարելագործվել է Մոսկվայի կոնսերվատորիայում՝ Յուրի Շապորինի ղեկավարության ներքո։ Եղել է Սոֆիայի ինքնագործ խմբակների դիրիժոր, Ռուսեի օպերային թատրոնի և Վարնայի դրամատիկական թատրոնի կոմպոզիտոր և դաշնակահար, դասավանդել է Բյալա Սլատինայում, Յամբոլում և Պլովդիվում։ Օբրետենովը մասնակցել է տարբեր թատրոնների գործունեության մեջ (ռեժիսոր Բոյան Դանովսկիի հետ)։ 1941-1942 թվականներին գլխավորել է Ռադիոյի երաժշտական բաժինը, իսկ 1943 թվականին՝ Վարնայի թատրոնը։ 1942 թվականից եղել է Բուլղարիայի կոմունիստական կուսակցության անդամ։
Սվետոսլավ Օբրետենովը մահացել է 1955 թվականի մայիսի 16-ին Սոֆիայում՝ 45 տարեկան հասակում։
Աղբյուրներ
Կատեգորիա:Բուլղարիայի ազգային երաժշտական ակադեմիայի շրջանավարտներ Կատեգորիա:Բուլղարացի կոմպոզիտորներ Կատեգորիա:Բուլղարացի դիրիժորներ Կատեգորիա:Բուլղարացի հասարակական գործիչներ Կատեգորիա:Դիմիտրովյան մրցանակի դափնեկիրներ Կատեգորիա:Բուլղարիայի ժողովրդական արտիստներ Կատեգորիա:Բուլղարիայի վաստակավոր արտիստներ
Ֆեշենկա
Ֆեշենկա (Фешенка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոդիմա գետի ձախ ափին՝108 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Արևի տաճար (Լա Լիբերտադ)
Արևի տաճար (Ուակա դել Սոլ), հարդախառն չթրծած աղյուսից տաճար Պերուում, որը կառուցվել է մոչիկա քաղաքակրթության գոյության ընթացքում։ Գտնվում է պերուական Տրուխիլիո քաղաքից ոչ հեռու։ Այստեղ է գտնվում նաև երկրորդ նմանատիպ կառույցը` Լուսնի տաճարը, որն ավելի լավ է պահպանված, բայց չափերով ավելի փոքր է։
Տաճարները կառուցվել են մոտավորապես մ. թ. ա. 450 թվականին։
Շենքը բաղկացած է չորս հիմնական մակարդակներից։ Կառուցումից հետո այն բազմիցս վերակառուցվել է։ Արևի տաճարը գտնվում էր Մոչե քաղաքակրթության մայրաքաղաքի կենտրոնում և կատարում էր ծիսակարգերի անցկացման ու մոչիկական հասարակության վերնախավի հուղարկավորության վայրի գործառույթները։
Պատմություն
Արևի տաճարը, ըստ հնագետների հաշվարկների, բաղկացած է ավելի քան 130 միլիոն աղյուսներից` դրանով իսկ հանդիսանալով մինչկոլումբոսյան Ամերիկայի աղյուսե խոշորագույն շինությունը ։ Աղյուսների նոր շերտերն ուղղակիորեն դրվել են անմիջապես հների վրա, ուստի շինարարության համար մեծ քանակությամբ աղյուսներ են պահանջվել։ Տարբեր արտադրողների կողմից աղյուսների վրա դրոշմների քանակը հուշում է, որ ավելի քան հարյուր տարբեր համայնքներ աղյուսներ են տրամադրել տաճարի կառուցման համար։
Արտաքին հղումներ
Կատեգորիա:Պերուի պատմություն
Պիևե Տորինա
Պիեվե Տորինա (Pieve Torina), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 1377 մարդ (2008 թվականի տվյալներով), բնակչության խտությունը՝ 19 մարդ/կմ²։ Տարածքը կազմում է 74 կմ²։ Փոստային ինդեքս՝ 62036։ Հեռախոսային կոդ՝ 0737։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ագրոտեխնիկա
Ագրոտեխնիկա, գյուղատնտեսական կուլտուրաների մշակման տեխնիկա։
Մշակման հիմնական ձևերն են՝ հողերի մշակությունն ու պարարտացումը, սերմացուների ցանքերի և տնկանյութերի նախապատրաստումը, բուն ցանքը և տնկումները, բույսերի խնամքը, բերքահավաքը, ձնակուտակումը, ցանքածածկումը, պայքարը մոլախոտերի և բույսերի հիվանդությունների դեմ։
Առանձին ձևերը փոխադարձորեն կապված են և կազմում են մի ամբողջություն։ Ագրոծեխնիկայի խնդիրն է՝ ապահովել բարձր, կայուն բերքի ստացումը, աշխատանքի արտադրողականության աճը, հողերի բերրիության բարձրացումը։
Գիտության նվաճումների և առաջավոր փորձի ներդրումը գյուղատնտեսական արտադրության մեջ, երկրագործության քիմիացումը, արտադրական պրոցեսների կոմպլեքսային մեքենայացումն ու ավտոմատացումը Ագրոծեխնիկայի կատարելագործման կարևոր նախապայմաններ են։
Կատեգորիա:Ագրոտեխնիկա
Կրոկոդայլ այլենդ
Կրոկոդայլ այլենդ (Crocodile Island կամ Central Island), ակտիվ հրաբուխ է Տուրկանա և Քենիա ծովում։ Դրա ռելիեֆը կազմված է պեմզաից, տուֆից, անդեզիտից, հրաբխային մոխրից, բազալտից,ջրից և ֆոնոլիտից։ Ժամանակ առ ժամանակ դիտվումէ ֆումորալ ակտիվություն։
Հրաձգություն Լա Լոշի դպրոցում
Հրաձգություն Լա Լոշ գյուղի դպրոցում (Կանադա, Սասկաչևան նահանգ), տեղի է ունեցել 2016 թվակականի հունվարի 22-ին։ 17-ամյա դեռահասը, որի անունը չի հրապարակվում Կանադայի անչափահասների օրենսդրության համաձայն, հրազենից իր տանը սպանել է երկու զարմիկներին, իսկ հետո գնացել է դպրոց, որտեղ սովորել է, և կրակ է բացել այնտեղ։ Ընդհանուր առմամբ, միջադեպի հետևանքով զոհվել է 4 մարդ, 7 մարդ ստացել է տարբեր աստիճանի մարմնական վնասվածքներ    ։
Զոհեր և վիրավորներ
Հրաձգության հետևանքով զոհվել է 4 մարդ ՝
Բացի այդ, դպրոցի շենքում հրաձգության ընթացքում տարբեր վնասվածքներ է ստացել 7 մարդ ։
Արձագանք
Կանադայի վարչապետ Ջասթին Թրյուդոն ցավակցություն է հայտնել զոհվածների հարազատներին և անձամբ այցելել դպրոց, որտեղ տեղի է ունեցել հրաձգությունը ։
Քաղաքապետը հայտարարել է, որ կցանկանար, որ դպրոցը քանդվեր և հետո նորից կառուցվեր, քանի որ «այստեղ այնքան ցավ կար, որ դա վնասվածք է (քաղաքի բոլոր բնակիչների համար)» ։
Դանիելե Ռուգանի
Դանիելե Ռուգանի, (Daniele Rugani, իտալերեն արտասանություն։ [daˈnjɛːle ru:gani]; ), իտալացի ֆուտբոլիստ, հանդես է գալիս Յուվենտուս ՖԱ-ում և Իտալիայի ֆուտբոլի ազգային հավաքականում։